SET พรุ่งนี้เสี่ยงลงต่อ เล่นสั้นหุ้นแบงก์-สื่อสาร
บล.บัวหลวง มองแนวโน้มการลงทุนในวันพรุ่งนี้ (21 ม.ค.) ตลาดยังมีโอกาสที่จะปรับตัวลงได้ แต่ให้รอดูความเคลื่อนไหวของตลาดสหรัฐฯในคืนนี้ก่อน โดยขณะนี้ยังคงเทรดได้ ซึ่งมองแนวซื้อไว้ในกรอบ 1,200-1,220 จุด ส่วนด้านบนก็มองไว้ที่ 1,300 จุด ซึ่งนักลงทุนสามารถเล่นเก็งกำไรได้ โดยมองหุ้นในกลุ่มแบงก์, กลุ่ม ICT น่าสนใจ แต่หุ้นในกลุ่มน้ำมันก็ให้เล่นตามราคาน้ำมันไป พร้อมให้แนวรับไว้ที่ 1,220 จุด ส่วนแนวต้าน 1,262 จุด
20 ม.ค. 2559

นายชัยพร น้อมพิทักษ์เจริญ ผู้ช่วยกรรมการผู้อำนวยการ สายงานวิเคราะห์หลักทรัพย์ บล.บัวหลวง เปิดเผยถึงตลาดหุ้นไทยวันนี้ (20 ม.ค.) ปรับตัวลงในทิศทางเดียวกับตลาดหุ้นอื่นในภูมิภาคเอเชียที่ต่างติดลบกันทั่วหน้า เช่นเดียวกับตลาดในยุโรปที่เทรดช่วงบ่ายนี้ร่วงแรงเกือบ 3% แม้แต่ดาวโจนส์ฟิวเจอร์ไหลลงด้วย จะเห็นได้ว่าตลาดขนาดใหญ่ยังโดนขายอยู่ ซึ่งคงกำลังรอดูการประชุม ECB คืนนี้ ว่าจะมีมุมมองในเรื่องทิศทางอัตราดอกเบี้ยอย่างไรบ้าง และจะมีมาตรการอะไรหรือเปล่า
นอกจากนี้ ตัวเลขเศรษฐกิจของจีนที่ชะลอตัว ดูเหมือนว่าจีนอยากให้เงินหยวนอ่อนค่า ส่วนตัวเลขเศรษฐกิจของสหรัฐฯเริ่มส่งสัญญาณชะลอตัวด้วย แม้แต่ราคาน้ำมันดิบก็ยังทำ New Low ยังไม่สามารถยืนได้ ทำให้คนเริ่มไม่มั่นใจทิศทางเศรษฐกิจ ซึ่งดูแล้วแย่ลงในตลาดพัฒนาที่ดูชะลอตัวลง คนจึงลังเลที่จะลงทุน เพราะนักลงทุนคงจะยังงงอยู่เหมือนกัน เนื่องจากสหรัฐฯก็ยังพร้อมที่จะปรับขึ้นอัตราดอกเบี้ยด้วย ดังนั้นจึงต้องรอดูความชัดเจนก่อน เพราะหากเศรษฐกิจไม่ดี ก็นำไปสู่เรื่องของการปลดคนงาน, มีผลต่อเม็ดเงินลงทุน และกำไรของน้ำมันก็จะได้รับผลกระทบไปด้วย
แนวโน้มการลงทุนในวันพรุ่งนี้ (21 ม.ค.) ตลาดยังมีโอกาสที่จะปรับตัวลงได้ แต่ให้รอดูความเคลื่อนไหวของตลาดสหรัฐฯในคืนนี้ก่อน โดยขณะนี้ยังคงเทรดได้ ซึ่งมองแนวซื้อไว้ในกรอบ 1,200-1,220 จุด ส่วนด้านบนก็มองไว้ที่ 1,300 จุด ซึ่งนักลงทุนสามารถเล่นเก็งกำไรได้ โดยมองหุ้นในกลุ่มแบงก์, กลุ่ม ICT น่าสนใจ แต่หุ้นในกลุ่มน้ำมันก็ให้เล่นตามราคาน้ำมันไป พร้อมให้แนวรับไว้ที่ 1,220 จุด ส่วนแนวต้าน 1,262 จุด
 
หลักทรัพย์ที่มีมูลค่าการซื้อขายสูงสุด 5 อันดับแรก
ADVANC ปิดที่ 157.50 บาท เพิ่มขึ้น 3.50 บาท 
PTT ปิดที่ 200.00 บาท ลดลง 11.00 บาท
JAS ปิดที่ 3.00 บาท ลดลง 0.06 บาท
KBANK ปิดที่ 160.00 บาท ไม่เปลี่ยนแปลง      
SCB ปิดที่ 117.00 บาท ลดลง 1.00 บาท
 
ที่มา: สำนักข่าวอินโฟเควสท์